შოთა შავგულიძე

შოთა შავგულიძე (დ. 10 მარტი, 1912, გალი, რუსეთის იმპერია — გ. 22 იანვარი, 1963, თბილისი, საქართველოს სსრ) — ქართველი და საბჭოთა ფეხბურთელი, მცველი. 1931–1940 წლებში იცავდა თბილისის „დინამოს“ ღირსებას. საკავშირო ჩემპიონატების გათამაშების ორგზის ვიცე-ჩემპიონი (1939, 1940) და მესამე პრიზიორი (1936), საბჭოთა კავშირის თასის ორგზის ფინალისტი (1936, 1937) თბილისის „დინამოს“ შემადგენლობაში. საბჭოთა კავშირის სპორტის დამსახურებული ოსტატი (1941). საპატიო ნიშნის ორდენის კავალერი (1937). ქართველ ფეხბურთელთა შორის პირველად შოთა შავგულიძეს მიენიჭა საბჭოთა კავშირის სპორტის დამსახურებული ოსტატის წოდება და დაჯილდოვდა საპატიო ნიშნის ორდენით. საკავშირო ჩემპიონატზე თბილისის „დინამოს“ პირველი კაპიტანი.შოთა შავგულიძე — 102 // fcdinamo.geშოთა შავგულიძე // fcdinamo.ge დინამოელთა მიერ საკავშირო პირველობის უმაღლესი ლიგის ფარგლებში ჩატარებული პირველი მატჩის მონაწილე.Динамо (Тбилиси) 2–2 Динамо (Киев) // fc-dynamo.ruДинамо (Тбилиси) 2–2 Динамо (Киев) // Footballfacts.ru

 ბიოგრაფია 
ფეხბურთის თამაში დაიწყო 1923 წლიდან. თამაშობდა ჯერ ზუგდიდის, ხოლო შემდეგ გალის გუნდში. 1925 წლიდან 1929 წლამდე თამაშობდა თბილისის „დინამოს“ III–II და I გუნდებში. 1935–1940 თბილისის „დინამოს“ ოსტატ ფეხბურთელთა გუნდშია. 1936–1940 წლებში იყო „დინამოს“ კაპიტანი. საკავშირო ჩემპიონატების უმაღლეს ლიგაში ჩაატარა 85 მატჩი.

თბილისის, საქართველოს და ამიერკავკასიის ნაკრები გუნდების მოთამაშე (1933–1939). მონაწილეობდა საბჭოთა კავშირის ჩემპიონატში (1932, 1935), სადაც 6 მატჩი ჩაატარა. 

ამიერკავკასიის ჩემპიონი (1934, 1935). ამიერკავკასიის ნაკრებთან ერთად იყო სკანდინავიაში 1935 წელს. 1937 წელს ჩაატარა 3 მატჩი ბასკეთის ნაკრებთან. 15 საერთაშორისო შეხვედრის მონაწილე.აღნიშნულ რიცხვში შედის საერთაშორისო შეხვედრები, რომლებშიც შოთა შავგულიძემ (ისევე, როგორც მისი თაობის სხვა ფეხბურთელებმა) მონაწილეობა მიიღო 1936 წლამდე, როგორც ამიერკავკასიის ნაკრები გუნდის წევრმა.

თბილისის „დინამოს“ პირველი თაობის ერთ-ერთი ყველაზე ძლიერი მოთამაშე. გამოირჩეოდა მოედანზე სწრაფი ორიენტირების შესანიშნავი უნარით და დამაჯერებელი მოქმედებებით. იყო საიმედო პარტნიორი. 

1945–1946 წლებში იყო თბილისის „დინამოს“ მწვრთნელი, 1961–1962 წლებში გუნდის უფროსი. 1947–1962 წლებში თბილისის „დინამოს“ სტადიონის დირექტორი.

მისი გარდაცვალების წელს (1963) დაწესდა მისი სახელობის თასი, რომლის გათამაშებაშიც მხოლოდ საქართველოს საფეხბურთო გუნდები მონაწილეობდნენ.შავგულიძის სახელობისა // „ლელო“, 25 ნოემბერი, 1975, № 234 (5524), გვ. 3. თასის პირველი მფლობელი გახდა რუსთავის „მეტალურგი“.Имени Шота Шавгулидзе // „Футбол“, 5 იანვარი, 1964, № 1 (189), გვ. 16.

 მიღწევები 
 საკლუბო 
  დინამო თბილისი
 ამიერკავკასიის ჩემპიონატი  
 ჩემპიონი: 1934, 1935
 საბჭოთა კავშირის ჩემპიონატი 
 ვიცე-ჩემპიონი: 1939, 1940
 მესამე ადგილი: 1936 ცნობილია, რომ მედლებით დაჯილდოება საკავშირო ჩემპიონატებში შემოიღეს 1947 წლიდან. მაგალითად, თბილისის დინამოელთა პირველმა კაპიტანმა, სპორტის დამსახურებულმა ოსტატმა შოთა შავგულიძემ 1940 წელს დაამთავრა ჩემპიონატებში მონაწილეობა და აქედან გამომდინარე, მას ერთი მედალიც არ მიუღია, მაგრამ მისი, როგორც გუნდის კაპიტნის ხელმძღვანელობით „დინამომ“ ორჯერ მეორე ადგილი და ერთხელ მესამე ადგილი მოიპოვა.
 საბჭოთა კავშირის თასი
 ფინალისტი: 1936, 1937

 ლიტერატურა 








პერიოდიკა







 რესურსები ინტერნეტში  

 ქართული სპორტი · საქართველოს ოლიმპიელთა კლუბი
 თბილისის „დინამოს“ ოფიციალური საიტი 
 FootballFakts.ru · dinamo-tbilisi.ru

კომენტარები

 სქოლიო 

კატეგორია:დაბადებული 10 მარტი  
კატეგორია:დაბადებული 1915
კატეგორია:გარდაცვლილი 22 იანვარი
კატეგორია:გარდაცვლილი 1963
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:თბილისის დინამოს მწვრთნელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:თბილისის დინამოს ფეხბურთელები
კატეგორია:ქართველი ფეხბურთის მწვრთნელები
კატეგორია:საბჭოთა კავშირის სპორტის დამსახურებული ოსტატები
კატეგორია:საპატიო ნიშნის ორდენის კავალრები